CELEX: 32011R1272
Language: bg
Date: 2011-12-05 00:00:00
Title: Регламент за изпълнение (ЕС) № 1272/2011 на Комисията от 5 декември 2011 година относно класирането на някои стоки в Комбинираната номенклатура

8.12.2011   
            
            
               BG
            
            
               Официален вестник на Европейския съюз
            
            
               L 325/3
            
         РЕГЛАМЕНТ ЗА ИЗПЪЛНЕНИЕ (ЕС) № 1272/2011 НА КОМИСИЯТА
   от 5 декември 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 декември 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  Код по КН
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Ароматизиращ препарат, състоящ се от смес от ароматични вещества (карвакрол, цинамалдехид и олеорезин от пипер) и хидрогенирана растителна мазнина (микрокапсулиране).
                              Продуктът се използва в производството на храни, предназначени за животни, като средство за подобряване на апетита в количества от 75 g до 300 g/1 000 kg в храни за едностомашни животни.
                           
                        
               
                  3302 90 90
               
               
                  Класирането се определя от Общи правила 1, 3, буква а) и 6 за тълкуване на Комбинираната номенклатура, забележка 1 към глава 23, забележка 2 към глава 33 и описанието на кодове по КН 3302, 3302 90 и 3302 90 90.
                  Продуктът се състои от ароматични вещества по смисъла на забележка 2 към глава 33.
                  Въпреки че продуктът е предназначен да се използва в храни за животни като премикс от вещества за подобряване на апетита, той запазва характерните особености на първичния материал (ароматични вещества). Поради това в съответствие със забележка 1 към глава 23 класирането в позиция 2309 като препарат, използван за храна на животни, се изключва.
                  Тъй като продуктът следва да се разглежда като смес от едно или повече ароматични вещества, към които е добавен пълнител, той попада в позиция 3302 (вж. също първа алинея, точка 6 от Обяснителните бележки към Хармонизираната система (ОБ към ХС) за позиция 3302).
                  Следователно той трябва да бъде класиран в код по КН 3302 90 90.
               
            
                  
                              2.
                           
                           
                              Ароматизиращ препарат, състоящ се от олеорезин от пипер в хидрогенирана растителна мазнина (микрокапсулиране) със свързващо вещество хидроксипропил метилцелулоза.
                              Продуктът се използва в производството на храни, предназначени за животни, като средство за подобряване на апетита в количества от 12,5 g до 50 g/1 000 kg в храни за преживни животни.
                           
                        
               
                  3302 90 90
               
               
                  Класирането се определя от Общи правила 1, 3, буква а) и 6 за тълкуване на Комбинираната номенклатура, забележка 1 към глава 23, забележка 2 към глава 33 и описанието на кодове по КН 3302, 3302 90 и 3302 90 90.
                  Продуктът се състои от ароматични вещества по смисъла на забележка 2 към глава 33.
                  Въпреки че продуктът е предназначен да се използва в храни за животни като премикс от вещества за подобряване на апетита, той запазва характерните особености на първичния материал (ароматично вещество). Поради това в съответствие със забележка 1 към глава 23 класирането в позиция 2309 като препарат, използван за храна на животни, се изключва.
                  Тъй като продуктът следва да се разглежда като смес от едно или повече ароматични вещества, към които е добавен пълнител, той попада в позиция 3302 (вж. също първа алинея, точка 6 от ОБ към ХС за позиция 3302).
                  Следователно той трябва да бъде класиран в код по КН 3302 90 90.
               
            
                  
                              3.
                           
                           
                              Ароматизиращ препарат, състоящ се от смес от ароматични вещества (цинамалдехид, евгенол) с добавка от силициев диоксид, в целулоза и метилцелулоза (микрокапсулиране).
                              Продуктът се използва в производството на храни, предназначени за животни, като средство за подобряване на апетита в количества от 12,5 g до 50 g/1 000 kg в храни за млечни крави.
                           
                        
               
                  3302 90 90
               
               
                  Класирането се определя от Общи правила 1, 3, буква а) и 6 за тълкуване на Комбинираната номенклатура, забележка 1 към глава 23, забележка 2 към глава 33 и описанието на кодове по КН 3302, 3302 90 и 3302 90 90.
                  Продуктът се състои от ароматични вещества по смисъла на забележка 2 към глава 33.
                  Въпреки че продуктът е предвиден да се използва в храни за животни като премикс от вещества за подобряване на апетита, той запазва характерните особености на първичния материал (ароматични вещества). Поради това в съответствие със забележка 1 към глава 23 класирането в позиция 2309 като препарат, използван за храна на животни, се изключва.
                  Тъй като продуктът следва да се разглежда като смес от едно или повече ароматични вещества, към които е добавен пълнител, той попада в позиция 3302 (вж. също първа алинея, точка 6 от ОБ към ХС за позиция 3302).
                  Следователно той трябва да бъде класиран в код по КН 3302 90 90.